NÁRODNÁ RADA SLOVENSKEJ REPUBLIKY

**IX. volebné obdobie**

KNR-PZP-0474/2025-14

**626a**

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vývoju spotrebiteľských cien potravín** (tlač 626)

**­­­­­­­­­­­­­­­­­­­­­­­­­­­­**

Predseda Národnej rady Slovenskej republiky rozhodnutím č. 653 z 27. novembra 2024 pridelil **návrh** **skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vývoju spotrebiteľských cien potravín** (tlač 626) na prerokovanie Výboru Národnej rady Slovenskej republiky pre pôdohospodárstvo a životné prostredie a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre pôdohospodárstvo a životné prostredie ***prerokoval*** **návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vývoju spotrebiteľských cien potravín** dňa 4. februára 2025.

Výbor k predloženému návrhu na prijatie uznesenia **neprijal platné uznesenie**, nakoľko návrh uznesenia schváliť predložený návrh nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Spravodajcom výboru je určený pán poslanec **Marián Čaučík**, ktorý predkladá predmetnú informáciu a bude navrhovať ďalší postup.

Súčasťou informácie je návrh uznesenia Národnej rady Slovenskej republiky.

Rudolf **H U L I A K,** v. r.

predseda

Výbor NR SR pre pôdohospodárstvo a životné prostredie

**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo:

**Návrh**

**UZNESENIE**

**NÁRODNEJ RADY SLOVENSKEJ REPUBLIKY**

**z .......... 2025**

**k vývoju spotrebiteľských cien potravín**

**Národná rada Slovenskej republiky**

1. **berie na vedomie**

vývoj spotrebiteľských cien zverejnený Štatistickým úradom Slovenskej republiky, z ktorého vyplýva, že medzimesačne aj medziročne najviac rástli ceny potravín a nealkoholických nápojov,

1. **dôrazne žiada,**

vládu Slovenskej republiky, aby navrhla legislatívne zmeny, ktorými bude priamo regulovaná cena potravín, a ktorými sa vyrovnajú priepastné rozdiely medzi cenami rovnakých potravín predávaných v tých istých obchodných reťazcoch v Slovenskej republike a v susedných krajinách patriacich do Európskej únie.